Diari Oficial de la Generalitat Valenciana


Sumari del DOGV 7616, del 16-09-2015 (2015/7427)

Notificació de la sentència dictada en el procediment de guarda i custòdia número 1902/2014.
--------------------------------------------------------------------------------------------

### Dades del document

Número de DOGV
:   7616

Data del DOGV
:   16-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7427


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1902/2014. [2015/7427]  
Procediment: família, guarda, custòdia, aliments, fill menor no matrimonial no consensuat 001902/2014  
Vicenta María Casañ Arándiga, secretària del Jutjat de Primera Instància número 8 de València.  
Judici: família, guarda, custòdia, aliments, fill menor no matrimonial no consensuat 001902/2014.   
Part demandant: Raquel Carolina Puig López.  
Part demandada: Othmane El Iraqui El Houssaini.  
Sobre: guarda, custòdia o aliments de fills menors no matrimonials no consensuats.  
  
En el judici a què es fa referència s'ha dictat la resolució que té el text que, literalment, és com seguix:  
  
«Dispositiva  
S'estima totalment la demanda presentada per Raquel Carolina Puig López, representada per la procuradora senyora Molina Noguerón, contra Othmane El Iraqui El Houssaini, declarat en rebel·lia processal, i es declaren els efectes següents respecte de la filla comuna menor d'edat, M., nascuda el 14 de juny de 2003:  
1. S'atribuïx a la mare, la senyora Puig, la guarda i custòdia de la menor, així com l'exclusiu exercici de la pàtria potestat.  
2. No s'establix cap règim de visites a favor del pare, i l'incumbix a ell, si fóra del seu interés, reclamar el que considere convenient a través de l'oportuna modificació de mesures.  
3. Com a aliments per a la filla, el pare ingressarà en el compte bancari que designe la senyora Puig, en els cinc primers dies de cada mes, i amb efectes des de desembre de 2014, una pensió mensual de 180 euros (cent huitanta euros), quantitat que es veurà modificada anualment de conformitat amb l'índex de preus de consum que publique l'organisme estatal competent.  
4. Els gastos extraordinaris necessaris o convenients, si hi ha acord o declaració judicial, seran pagats a mitges.  
No es fa una condemna expressa en costes, de manera que cada part abonarà les causades a la seua instància i les comunes a mitges.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn), que s'ha d'interposar davant d'este jutjat en el termini de 20 dies hàbils comptadors des de l'endemà de la notificació.  
Així mateix, d'acord amb el que disposa la disposició addicional quinzena de la Llei Orgànica del Poder Judicial, en la redacció feta per la Llei Orgànica 1/2009, de 3 de novembre, per a la interposició del recurs anterior s'haurà d'acreditar que s'ha consignat en el compte de depòsits i consignacions d'este jutjat en Banesto la quantitat de 50 euros, i no s'admetrà a tràmit cap recurs el depòsit del qual no estiga constituït.  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel jutge que la va dictar, en audiència pública el mateix dia de la data, de la qual cosa jo, el secretari judicial, done fe.  
València, 14 de juliol de 2015.»  
  
Atés que es desconeix el domicili o la residència actuals de la part demandada, per Resolució de 14 de juliol de 2015, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat per a portar a efecte la diligència de notificació.  
  
  
Diligència. L'estenc jo, la secretària judicial, per a fer constar que este edicte ha quedat fixat en el dia de hui en el tauler d'anuncis. En done fe.  
  
València, 7 de setembre de 2015.- La secretària judicial: Vicenta María Casañ Arándiga.